Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9995

k) a légialkalmasságot befolyásoló összes szükséges adatnak a típus-bizonyítvány tulajdonosától vagy a típust tervező szervezettől történő beszerzésének, értékelésének, módosításának és szétosztásának eljárásai a karbantartó szervezeten belül. 8.7.2.2 A karbantartó szervezet biztosítsa, hogy az eljárási kézikönyvet szükség szerint módosítsák és egészítsék ki abból a célból, hogy az abban található tájékoztatások mindig naprakészek legyenek. 8.7.2.3 Az eljárási kézikönyv összes módosításának megfelelő példányait haladéktalanul juttassák el minden olyan szervezetnek vagy személynek, amelynek a kézikönyv eredeti példányát átadták. 8.7.3 A biztonság irányítása 8.7.3.1 Az államok dolgozzanak ki biztonsági programot annak érdekében, hogy a légijárművek karbantartásánál elfogadható biztonsági szintet érjenek el. 8.7.3.2 A célul kitűzött elfogadható biztonsági szintet az érintett állam(ok) határozza(ák) meg. Megjegyzés – a biztonsági programra és az elfogadható biztonsági szint meghatározására vonatkozó útmutatót a 11. Annex E. melléklete és a Biztonság Irányítási Kézikönyv (SMM) (Doc 9859) tartalmazza. 8.7.3.3 Ajánlás – az államok követeljék meg, hogy a biztonsági programjuk részeként egy karbantartó szervezet vezessen be az államnak elfogadható biztonság irányítási rendszert, amely minimum:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes